Belarusda koronavirus pandemiyasi sababli keskin karantin choralari joriy etilmadi. Prezident Aleksandr Lukashenko bu qarorni iqtisodiy sabablar bilan izohladi va dunyodagi pandemiya bilan bog‘liq vaziyatni telbalik deb atadi. Foto: Viktor Tolochko Belarusda 50265 kishi koronavirus yuqtirdi. Bu haqda mamlakat sog‘liqni saqlash vazirligiga tayanib «Sputnik Belarus» xabar berdi. Oxirgi sutka davomida 812ta yangi holat qayd etilgan. Epidemiya boshlanganidan buyon Belarusda 644 mingdan ortiq test o‘tkazilgan. «Mamlakat hududida infeksiya tarqalishi boshlanganidan buyon 282 kishi vafot etdi», — deyiladi sog‘liqni saqlash vazirligi xabarida. Belarusda koronavirus pandemiyasi sababli keskin karantin choralari joriy etilmadi. Prezident Aleksandr Lukashenko bu qarorni iqtisodiy sabablar bilan izohladi va dunyodagi pandemiya bilan bog‘liq vaziyatni telbalik deb atadi. 9 may kuni Belarusda Ikkinchi jahon urushidagi g‘alabaning 75 yilligi munosabati bilan parad o‘tkazildi.